open-index/open-wikipedia-markdown huggingface dataset:
Neskraidymo zona

**Neskraidymo zona** (ang. *No-fly zone*) – teritorija ar žemės plotas, virš kurio kariniais veiksmais kontroliuojant yra draudžiamas bet koks orlaivių skraidymas. Įprastai tokios zonos yra sukuriamos karinių konfliktų vietose ir yra kontroliuojamos vienos iš karinių pusių, kad į ją nepatektų priešiški kariniai orlaiviai. Jiems pasirodžius danguje įprastai panaudojant jėgą tokie orlaiviai numušami.

Neskraidymo zonos pasitelkiant ir priešlėktuvinę gynybą gali būti panaudota ir taikos metu – Londone 2012 m. vasaros olimpinių žaidynių metu tokia zona buvo įvesta siekiant apsisaugoti nuo teroristinių išpuolių.

Neskraidymo zonų naudojimas labiausiai išryškėjo po 1991 m. Persijos įlankos karo.

## Buvusios neskraidymo zonos
### Irakas, 1991–2003
1991 m. pasibaigus Persijos įlankos karui, JAV kartu su 35 koalicijos šalimis Irake įvedė 2 neskraidymo zonas. Pasak JAV, šiaurinė zona buvo įvesta siekiant apsaugoti kurdus nuo Sadamo Huseino kontroliuojamų Irako pajėgų, o pietinė neskraidymo zona turėjo apsaugoti Irako šiitų bendruomenę.

Šių neskraidymo zonų įvedimas negavo JTO pritarimo.

### Bosnija ir Hercegovina, 1993–1995
1992 m. Jungtinių Tautų Saugumo Taryba patvirtino 781 rezoliuciją, pagal kurią uždrausti bet kokie neautorizuoti orlaivių judėjimai Bosnijos oro erdvėje. Pagal šią rezoliuciją NATO stebėjo oro erdvę virš šalies, tačiau negalėjo imtis karinių priemonių prieš erdvės pažeidėjus. 1993 m. JTO Saugumo Taryba patvirtinto 816 rezoliuciją, pagal kurią buvo leista NATO orlaiviams imtis visų reikiamų priemonių oro erdvės valdymui.

### Libija, 2011
2011 m. NATO karinės pajėgos pagal 1973 JTO Saugumo Tarybos rezoliuciją pradėjo veiksmus, siekiant sustabdyti Muammar al-Gaddafi režimo nusikaltimus prieš piliečius. 2011 m. kovo 17 d. virš šalies buvo įvesta neskraidymo zona.

### Libija, 2018 ir 2019
2018 m. neskraidymo zoną Libijoje įvedė Libijos nacionalinė kariuomenė. Vėliau šis režimas 10 dienų buvo įvestas 2019 m., siekiant atgauti naftos gamybos teritorijų kontrolę.

### Diskusijos dėl zonos įvedimo Ukrainoje, 2022
Prasidėjus 2022 m. Rusijos invazijai į Ukrainą, pastarosios šalies prezidentas Volodymyras Zelenskis kreipėsi į NATO šalis su prašymu virš Ukrainos įvesti neskraidymo zoną. Tačiau NATO vadovas Jens Stoltenberg atsakė nesiruošiantis to daryti, nenorint sukelti pasaulinio konflikto.

## Šaltiniai
OFK Mladost Donja Gorica

**Donja Goricos „Mladost“** – Juodkalnijos futbolo klubas iš Donja Goricos (Podgoricos pietvakarinės dalies).

## Istorija
Klubo ištakos siekia 2019 m. Tuo metu pradėjo žaisti Trečioje lygoje (3. CFL). Baćko Mugoša tapo ekipos vyr. treneriu.

Klubas bendradarbiavo su „Podgoricos“ klubu (Lješkopoljės „Mladost“), kurios jaunieji žaidėjai buvo skolinami OFK Mladost DG.

2019 m. vasarą klubas laimėjo Centrinio regiono taurę, kuri suteikė galimybę žaisti Juodkalnijos futbolo taurės turnyre. 

2019–2020 m. Juodkalnijos taurės turnyro pirmame etape pralaimėjo FK „Drezga“ (2:4). Tuo metu rungtyniavo Juodkalnijos Trečioje lygoje. Debiutiniame sezone tapo Trečios lygos Centro zonos nugalėtojais. Dėl patekimo į Antrą lygą kovojo prieš FK Igalo ir FK Berane. Klubui nepavyko patekti į Antrą lygą.

2020–2021 m. sezone klubas vėl tapo Centrinio regiono nugalėtojais. Iškovojo dvi pergales atkrintamosiose rungtynėse prieš FK Petnjica (2-0) ir FK Cetinje (6-0). Klubas iškovojo teisę žaisti Antroje lygoje.

2021–2022 m. sezone ekipa debiutavo Juodkalnijos Antroje lygoje ir tapo jos nugalėtojais.

2023–2024 m. sezone rungtyniavo Pirmoje lygoje, stipriausioje šalies lygoje, tačiau liko devintoje vietoje ir iškrito į žemesnį divizioną.

Nuo 2024–2025 m. sezono žaidė Antroje lygoje (II).

## Pasiekimai
***Trečia lyga - Centras&nbsp;– 1**
***Nugalėtojai* **(2)**: 2019–20, 2020–21
***Centrinio Regiono taurė&nbsp;– 1**
***Nugalėtojai* **(1)**: 2019–20

## Sezonai

|}
Šaltiniai:

## Apranga
; Sportinės aprangos pokyčiai.
* Namuose žaidžia raudona geltona apranga. 

## Stadionas
Namų rungtynes žaidžia DG Arenoje, kuri talpina daugiau nei 4 tūkst. vietų. 

Arenoje įrengtos modernios patalpos, papildomos aikštelės. Atitinka Pirmos lygos ir UEFA rungtynių kriterijus.

## Garsesni žaidėjai
; Žaidėjai, atstovavę Juodkalnijos nacionalinei rinktinei
* 

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Senasis Uhrynivas

**Senasis Uhrynivas** () – kaimas vakarų Ukrainoje, Ivano Frankovsko srityje, 10 km į pietus nuo rajono centro Kalušo. Priklauso Novycios kaimiškajai hromadai (*Новицька сільська громада*). 2001 m. turėjo 1010 gyventojų.

## Istorija

Pirmą kartą šaltiniuose Senasis Uhrynivas paminėtas 1447 m. Žinoma, kad 1648 m. uhrynoviečiai, vadovaujami šventiko Joano Grabovskio, dalyvavo Chmelnickio sukilime. 

Senojo Uhrynovo gyventojai buvo masiškai represuoti pasibaigus Antrajam pasauliniam karui. 1947 ir 1950 m. daugiau nei 60 šeimų buvo priverstinai ištremta, paskelbus šiuos žmones „nacionalistų bendrininkais“.

Vietos cerkvė pastatyta 1820 m. Ji 1914 m. sudegė nuo rusų kariuomenės apšaudymo. 1924 m. buvo atstatyta, vėliau uždaryta ir apiplėšta vietos bolševikų. Šalia stovėjusi koplyčia buvo visiškai sunaikinta kolūkio laikais. 1988 m. prasidėjo maldos namų atgimimas, 1990 m. tikintieji koplyčią atkūrė pirminėje vietoje.

## Žinomi žmonės

1909 m. čia gimė Ukrainos politikas, XX amžiaus ukrainiečių nacionalinio judėjimo ideologas Stepanas Bandera. Jis buvo Ukrainos nacionalistų organizacijos (OUN-B) vadovas. 1990 m. spalio 15 dieną pastatytas atminimo paminklas. Netrukus jis buvo susprogdintas du kartus. Dabar stovintis bronzinis paminklas iškilo 1992 m. rugpjūčio 17 d., panaudojus buvusio 7 m aukščio paminklo Leninui dalis.

Nuo 1996 m. veikia Stepano Banderos istorijos ir memorialinis muziejus. 

## Galerija

Старий Угринів. Сільрада. ФАП.jpg|Kaimo tarybos buveinė
Пам'ятник провідникові ОУН С. Бандері. Старий Угринів.jpg|Paminklas S. Banderai
Історико-меморіальний музей Степана Бандери. Старий Угринів.jpg|S. Banderos muziejus
Могила героям Старого Угринова.jpg|Laisvės kovotojų kapas
Старий Угринів. Знак при в’їзді.jpg|miniatiūra|Uhrynivo istorijos metai
Старий Угринів, пошта.jpg|Paštas
Старий Угринів. Школа.jpg|Mokykla


## Išnašos

## Nuorodos

* Географічний словник Королівства Польського, 1892, т. ХІІ, стор. 760
Vovkas

**Vovkas** () – upė Ukrainoje, Chmelnyckio srityje; dešinysis Pietinio Bugo intakas. Upės ilgis siekia 71 km, baseino plotas –  915 km². Prateka Deražnios miestą, ties Letyčivu įteka į Pietinį Bugą.

Vovko plotis siekia iki 10 m, gylis – iki 2 m. Upės mityba mišri. Apledėjusi nuo lapkričio pradžios iki kovo pradžios.

Svarbiausias intakas – Vovčiokas (dešinysis).

## Išnašos
2022 m. pasaulio futbolo čempionato atranka/Okeanija

Straipsnyje pateikiami atrankos į **[[2022 m. pasaulio futbolo čempionatas|2022 m. pasaulio futbolo čempionatą]] Okeanijos zonos** rezultatai.

## Tvarka

Tradiciškai atranka į pasaulio čempionatą vykdavo OFC Tautų taurės turnyro metu, tačiau 2020 m. turės vykti turnyras atšauktas dėl KOVID-19 pandemijos. Keletą kartų nukėlus supaprastintą atrankos turnyrą, galiausiai jis įvyko 2022 m. kovą Katare. Visgi, ir atrankos turnyras išėjo labai komplikuotas: Amerikos Samoa ir Samoa rinktinės pasitraukė dar prieš atranką, o kvalifikacinis etapas tarp Tongos ir Kuko Salų rungtynių neįvyko, nes Tongą prieš suplanuotą atrankos datą nusiaubė Hunga Tongos-Hunga Haapajaus ugnikalnio išsiveržimas. Kuko Salų rinktinė toliau pateko be kovos. Prieš prasidedant kovoms grupėse, Kuko Salų ir Vanuatu rinktinėse užfiksuoti KOVID-19 protrūkiai, tad šios šalys atrankoje nesudalyvavo, o A grupėje likusios Taičio ir Saliamono Salų rinktinės varžėsi tik dėl būsimo varžovo tolimesniame etape.

Atrankos nugalėtojai dėl kelialapio į pasaulio čempionatą susigrūmė su 4-ą vietą CONCACAF atrankoje užėmusia komanda.

## Grupės

### A grupė

*  3:1 

Saliamono Salos rezultatu 2:0 nugalėjo Kuko Salas, tačiau šiai rinktinei pasitraukus dėl pandemijos, rezultatas anuliuotas.

### B grupė

*  0:1 
*  1:2 
*  1:0 
*  4:0 
*  7:1 
*  1:2 

## Atkrintamosios varžybos

## Tarpžemyninės varžybos

|}

## Rezultatyviausi žaidėjai

; 5 įvarčiai
*  Krisas Vudas
; 4 įvarčiai
*  Rafaelis Leai


## Šaltiniai
Moussa Baba Sangare

**Musa Baba Sangarė** (*Musa Baba Sangare*; g. 2002 m. sausio 5 d.) – Dramblio Kaulo Kranto futbolininkas, rungtyniaujantis puolėjo arba krašto saugo pozicijoje.

## Karjera
Žaidėjas kilęs iš Dramblio Kaulo Kranto. Futbolą žaidė gimtinėje, o 2014 m. persikėlė į „Right to Dream“ akademiją Ganoje.

2020 m. persikėlė į Danijos „Nordsjælland“ ir žaidė šio klubo jaunimo komandose. Pagrindinės ekipos sudėtyje yra sužaidęs tik draugiškose rungtynėse, o oficialių rungtynių nebuvo žaidęs.

### FK Kauno Žalgiris
2022 m. kovo mėn. tapo žinoma, kad atstovaus Kauno Žalgiriui.

2022 m. balandžio 2 d. oficialiai debiutavo A lygos rungtynėse prieš FK Žalgiris.

2022 m. balandžio 15 d. rungtynėse prieš „Bangos“ klubą teisėjas užfiksavo Musos Sangarės pražangą baudos aikštelėje ir skyrė vienuolikos metrų baudinį į kauniečių vartus. Netrukus (28 min.) žaidėjui buvo parodyta dar viena geltona kortelė, kuri virto raudona. Kauniečiai tęsė susitikimą mažumoje. Galutinė mačo baigtis – 3:1 gargždiškių naudai.

2022 m. gegužės 22 d. pasižymėjo įvarčiu prieš FK Žalgiris.

2022 m. rugpjūčio pabaigoje sutartis nutraukta. Buvo nuomos pagrindais paskolintas Naestved BK.

## Statistika
; A lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* alyga.lt svetainė
* FLASHSCORE
* Transfermarkt
* lietuvosfutbolas.lt
* Globalsportsarchive
.ru

**.ru** – interneto šalies kodo aukščiausio lygio domenas (ccTLD) Rusijos interneto domenų vardų sistemoje. Jį administruoja cctld.ru. Įsigaliojo nuo 1994 m. Tai yra septintas aukščiausio lygio domenas pagal populiarumą.

## Antrojo lygio domenai

* .ac.ru – mokslo institucijos
* .com.ru – komercinės organizacijos
* .edu.ru – švietimas
* .gov.ru – Rusijos Federacijos vyriausybė
* .int.ru – tarptautinės organizacijos
* .mil.ru – Rusijos ginkluotosios pajėgos
* .net.ru – organizacijos, susijusios su internetu
* .org.ru – nekomercinės organizacijos
* .pp.ru – asmenys

## Taip pat skaitykite

* .su

## Šaltiniai
.rw

**.rw** – šalies kodo aukščiausio lygio domenas (ccTLD) Ruandos interneto domenų vardų sistemoje. Jį administruoja RICTA, tačiau domeno registraciją teikia NIC Congo. Įsigaliojo nuo 1996 m.

## Antrojo lygio domenai

* .co.rw – komercinės organizacijos
* .org.rw – ne pelno organizacijos
* .net.rw – viešųjų ryšių tinklų teikėjai
* .ac.rw – akademinis ir mokslinių tyrimų tinklas
* .gov.rw – valstybinės institucijos 
* .mil.rw – Ruandos ginkluotosios pajėgos
* .coop.rw – Ruandos kooperatyvai
* .ltd.rw – ribotos atsakomybės bendrovės

## Šaltiniai
Obelių geležinkelio stotis

**Obelių geležinkelio stotis** – geležinkelio stotis Obelių miesto (Rokiškio rajonas) šiaurinėje dalyje, Stoties g. 1, geležinkelio ruože Radviliškis–Daugpilis. Nebeveikianti.

## Istorija

1872–1873 m. už 1 km į šiaurę nuo Obelių nutiestas Radviliškio–Kalkūnų geležinkelis, 1873 m. čia atidaryta stotis, kuriai suteikta IV kategorija. Pastatyti mediniai keleivių namai, fasade ornamentuoti drožiniais. Ilgainiui stoties miestelis suaugo su Obeliais.

Po I pasaulinio karo Obelių stotis priskirta Įlaukės komendantūrai, kuri buvo įsteigta 1919 m. lapkričio 27 d. ir panaikinta po Lietuvos pasienio teritorijos mainų su Latvija. Šiai komendantūrai priklausė Obelių–Kalkūnų, Įlaukės–Juodbrastos, Įlaukės–Alūkstos ir Įlaukės–Beverno ruožai.

XX a. tarpukariu prie Obelių geležinkelio stoties veikė Lietuvos geležinkelių policijos punktas, įrengta muitinė su sandėliais ir vagonais-šaldytuvais, veikė geležinkelio remonto dirbtuvės, geležinkeliečių poilsio namai. 1923 m. stoties gyvenvietėje surašyti 69 gyventojai. Tarpukariu žemės ūkio kooperatyvas „Viltis“ stotyje laikė naftos produktų talpas ir aprūpindavo Obelių, Dusetų, Antazavės apylinkes. 1937 m. tarptautinis traukinys-ekspresas „Nord“ 98 km ruožą nuo Obelių iki Panevėžio nuvykdavo per 72 minutes.

1941 m. birželį iš stoties ištremta 97 žmonių, tarp jų 22 mokytojai. Iki II pasaulinio karo stotis buvo už kelių šimtų metrų į vakarus nuo dabartinės (). II pasaulinio karo metu medinė stotis sudeginta.

2001 m. keleivinių traukinių eismas iš Šiaulių dėl mažo keleivių srauto sutrumpintas iki Rokiškio. 2010 m. Vyriausybė nutarė uždaryti Obelių geležinkelio stotį motyvuodama galimu AB „Lietuvos geležinkeliai“ lėšų sutaupymu ir krovininių traukinių pagreitėjimu. Tais pačiais metais stotis ir uždaryta.

## Šaltiniai
Bužokas

**Bužokas** () – upė Ukrainoje, Chmelnyckio srityje; kairysis Pietinio Bugo intakas. Upės ilgis siekia 78 km, baseino plotas – 704 km². Ties Bužoko ir Pietinio Bugo santaka įsikūręs Medžybižas.

Upės mityba mišri. Užšąla  gruodžio pradžioje, o atitirpsta kovo pabaigoje. Vanduo naudojamas namų ūkio reikmėms.

## Išnašos
Pabradės geležinkelio stotis

**Pabradės geležinkelio stotis** – geležinkelio stotis Pabradės miesto pietvakarinėje dalyje, Bažnyčios g. 9. Stotyje stoja keleiviniai traukiniai Vilnius–Turmantas.

Išlikęs XIX a. vandens bokštas.

## Istorija

Stotis įkurta 1862 m. prie Sankt Peterburgo–Varšuvos geležinkelio tarp Družilių ir Švenčionių stočių. Tai buvo IV klasės geležinkelio stotis.

1916 m. Pabradė tapo geležinkelio mazgu – nutiestas Pabradės–Lentupio geležinkelis, stotyje atsiskirdavo geležinkelio linija link Baltarusijos. I pasaulinio karo metais vokiečiai, norėdami geriau aprūpinti frontą, o iš ten grįžtančiais vagonais pargabenti daugiau medienos, buvo pradėję tiesti atšaką Pabradė–Kanstantinava.

Lietuvai atgavus nepriklausomybę, Pabradės–Lentupio linija buvo apleista, 2003 m. uždaryta, o vėliau ir nuardyta.

## Šaltiniai
Švenčionių geležinkelio stotis

:: *1862–1906 m. Švenčionių geležinkelio stotimi vadinosi [[Švenčionėlių geležinkelio stotis]].*

**Švenčionių geležinkelio stotis** – buvusi siaurojo geležinkelio stotis Švenčionyse, pietvakarinėje miesto dalyje, prie dabartinės autobusų stoties.

## Istorija

Stotis įrengta 1895 m. prie Švenčionėlių–Pastovių geležinkelio. Iki 1907 m. vadinosi *Švenčionių miesto* stotimi (). Švenčionyse traukinys sustodavo centre, dabartinės „Maxima“ parduotuvės mašinų stovėjimo aikštelės pakraštyje, toliau – kirtęs Vilniaus gatvę, pasiekdavo stotį (dabartinė autobusų stotis). Stoties patalpose veikė traukinių ir autobusų stotis, bėgiai buvo vakarinėje stoties pusėje. Iš Švenčionių traukinys važiuodavo į Lentupį.

Baigiantis I pasauliniam karui, į Švenčionių stotį atvyko bolševikų armijos baudžiamasis būrys ir čekistai. Jie čia suėmė, nukankino ir už miesto nuvažiavę nušovė prolenkiško „baltojo komiteto“ narius. Dar apšaudę iš kulkosvaidžių Švenčionis, jie išvažiavo link Švenčionėlių ir toliau į Daugpilį. Neilgai trukus kraštą užėmė Lenkija.

1939 m. stotis atiteko Baltarusijos TSR, 1940 m. priskirta Lietuvos TSR. Stotis uždaryta apie 1970 m. išardžius geležinkelio ruožą. 

## Šaltiniai
.rs

**.rs** – šalies kodo aukščiausio lygio domenas (ccTLD) Serbijos interneto domenų vardų sistemoje. Jį administruoja RNIDS. Įsigaliojo nuo 2007 m. Raidės rs yra sutrumpintas šalies pavadinimas (Republika Srbija/Република Србија).

## Antrojo lygio domenai

* .co.rs – korporacijos
* .org.rs – pilietinės visuomenės organizacijos
* .edu.rs – švietimas
* .ac.rs – akademinis ir mokslinių tyrimų tinklas (deleguotas)
* .gov.rs – valstybinės institucijos
* .in.rs – asmeniniam naudojimui

## Šaltiniai
Naujoji upė (Koranteinas)

**Naujoji upė** (, ), dar vadinama *Aukštutiniu Koranteinu* – upė Pietų Amerikoje, Koranteino aukštupio baseine. Ji sudaro vakarinę Tigri teritorijos, dėl kurios priklausomybės nesutaria Gajana ir Surinamas, ribą. Prasideda Akarajaus kalnuose, teka šiaurėn. Susiliejusi su Kuruniu sudaro Koranteiną.

Pagrindiniai intakai: Amingė, Maipuris, Oronokė (dešinieji), Ibivara (kairysis).

Baseinas apaugęs džiunglėmis, retai gyvenamas (keli indėnų kaimai).

## Šaltiniai
Koncertas fortepijonui Nr. 21 (Mocartas)

**Koncertas fortepijonui Nr. 21 C-dur** (K467, „Elvira Madigan“) – austrų klasikinės muzikos kompozitoriaus V. A. Mocarto koncertas fortepijonui, parašytas 1785 metais. Tai vienas iš žinomiausių V. A. Mocarto koncertų.

V. A. Mocartas „Koncertą fortepijonui Nr. 21“ C mažorinėje tonacijoje pradėjo 1785 m., tikriausiai sausį, Vienos koncertinio sezono įkarščio metu. Jis buvo rašomas kartu ar beveik kartu su „Koncertu fortepijonui Nr. 20“. Koncerto rankraštyje užrašyta vasario mėn. data, tačiau asmeniniame žurnale V. A. Mocartas jo pabaigimo datą pažymėjo esant kovo 9, dieną prieš premjerą, kuriai kompozitorius išsinuomojo salę Pilies teatre (*Burgtheater*). Tuo metu Vienoje buvęs V. A. Mocarto tėvas Leopoldas tik paminėjo, kad pasirodymas atnešė 559 guldenus pajamų, daugiau nei tikėtasi. Taip pat jis paminėjo, kad fortepijono dalis yra ypač sudėtingo atlikimo.  

„Koncertas fortepijonui Nr. 20“ yra vienas iš žymiausių V. A. Mocarto koncertų. Jis ypač išpopuliarėjo, kai jo vidurinės lėtosios dalies tema buvo panaudota 1967 m. švedų filme „Elvira Madigan“. Pats filmas nuo to laiko buvo primirštas, tačiau jo pavadinimas prigijo koncertui. Savas kadencijas jam yra parašę ir modernieji kompozitoriai, pvz., A.Šnitkė, F. Glasas. 

## Koncerto dalys

V. A. Mocarto „Koncertas fortepijonui Nr. 21“ skirtas atlikti fortepijonu su orkestro pritarimu 
ir sudarytas iš trijų dalių:

# *Allegro maestoso*. 
# *Andante*.
# *Allegro vivace assai*.

## Šaltiniai
* Grayson, David. *Mozart: Piano Concertos Nos. 20 and 21*. Cambridge University Press, 1998
*  Betsy Schwarm, ''Encyclopaedia Britannica'', 2013 m.
## Nuorodos
* [„Koncerto fortepijonui Nr. 21“ įrašai, natos IMSLP projekte](https://imslp.org/wiki/Piano_Concerto_No.21_in_C_major,_K.467_(Mozart,_Wolfgang_Amadeus))
Apple A15

**Apple A15** () – vieno lusto sistema iš Apple Ax serijos, pasirodžiusi 2021 m. rugsėjo 14 d. Sistemoje yra 64 bitų 6 branduolių ARM mikroprocesorius. Šios sistemos gamyba užsiėmė Taivano įmonė „TSMC“, naudodama pažangų 5 nanometrų (N5P) gamybos procesą. Sistemą sudaro 15 milijardų tranzistorių.

## Aprašymas
Pagrindiniai A15 Bionic blokai – skaičiavimo ir grafikos branduoliai. Pačiame procesoriuje yra:

* du didelio našumo skaičiavimo branduoliai (sudėtingoms skaičiavimo užduotims atlikti);
* keturi padidinto energijos vartojimo efektyvumo skaičiavimo branduoliai (kasdienei veiklai);
* penki grafiniai procesoriai, skirti iPhone 13 Pro / Pro Max / iPad mini 6, ir keturi procesoriai skirti iPhone 13 / 13 mini (su Metal 2 technologijos palaikymu) įrenginiams;
* 16 branduolių neuroninis variklis, užtikrinantis iki 15,8 trilijonų operacijų per sekundę apdorojimą.

A15 Bionic yra patobulinta Apple A14 procesoriaus versija, turinti patobulintą ir optimizuotą Metal 4 API ir 5 branduolių grafikos greitintuvą. Šis naujasis procesorius sunaudoja 15% mažiau elektros energijos ir yra našesnis nei Apple A14.

## Pritaikymas
Įrenginiai, naudojantys Apple A15:

* iPhone 13 ir iPhone 13 mini (keturių branduolių grafinis procesorius);
* iPhone 13 Pro ir iPhone 13 Pro Max (penkių branduolių grafinis procesorius);
* iPhone SE (3-os kartos) (2022);
* iPad mini (6-os kartos).

## Taip pat skaitykite
* Snapdragon
* Apple silicon

## Išnašos
Vivian Ikechukwu

**Vivian Ikečukvu** (*Vivian Ikechukwu* g. 1997 m. liepos 10 d.) – Nigerijos futbolininkė, puolėja. Žaidė ir Lietuvoje. Atstovavo Šiaulių „Gintros“ klubui. Kitados buvo kviečiama į Nigerijos jaunimo rinktines.

## Karjera
Gimė Nigerijoje. Atstovavo „Rivers Angels” klubui, su kuriuo laimėjo Nigerijos čempionatą.

### „Gintros“ klubas
2022 m. persikėlė rungtyniauti į Lietuvą. Atstovavo „Gintros“ klubui.

2022 m. kovo 27 d. debiutavo A lygos rungtynėse prieš FC Hegelmann. Šiaulietės šiose rungtynės rezultatu 2:1 palaužė varžoves.

### „Bešiktaš“ klubas
2023 m. sausio 27 d. tapo žinoma, kad žaidėja keliasi į Turkiją ir atstovaus Stambulo „Bešiktaš“.

### Meksika
2024 m. persikėlė į Cruz Azul (Meksika). Nuo 2025 m. atstovavo kitam meksikiečių klubui Santos Laguna.

## Statistika
; A lygos statistika

Spalvų reikšmės:
:  Ekipa žaidė A lygoje;

## Pasiekimai
;**[[FC Gintra]]**
* Lietuvos čempionė: 2022 m.

; River Angels FC
* Nigerijos čempionė

## Įvertinimai
* 

## Šaltiniai

## Nuorodos
* gintra.lt (Apie žaidėją)
* lietuvosfutbolas.lt (Apie žaidėją)
* lietuvosfutbolas.lt (Gintra 2022 m. sezone)
* SOCCERWAY (Apie žaidėją)
* FLASHSCORE
* OGOL
Rust (kompiuterinis žaidimas)

**„Rust“** – vien kelių žaidėjų režimu veikiantis išlikimo žanro kompiuterinis žaidimas, kuris buvo sukurtas „Facepunch Studios“ žaidimų kūrimo studijos. Pirmą kartą žaidimas išleistas 2013 m. gruodį su ankstesne prieiga, o galutinė pilna versija – 2018 m. vasarį. „Rust“ yra prieinamas Microsoft Windows bei macOS platformoms, o nuo 2021 m. gegužės bendradarbiaujant su „Double Eleven“ pristatytos ir versijos, skirtos PlayStation 4 bei Xbox One.

Žaidimo tikslas yra išgyventi laukinėje gamtoje, renkant arba vagiant įvairius daiktus bei medžiagas. Kad nenumirtų, žaidėjas privalo pasirūpinti sveikata, maistu ir skysčiais. Žaidime gausu pavojingų gyvių, tokių kaip vilkai ir meškos, bet nepaisant to – pagrindinis pavojus yra kiti žaidėjai, turint omeny, kad tai yra kelių žaidėjų režimo žaidimas. Pavojaus akivaizdoje galima naudotis įvairiais ginklais, tarkime lankais arba kokiais kitais šaunamaisiais ginklais. Kartais į žaidėjo gyvybę gali pasikėsinti transporto priemones vairuojantys žaidimo suprogramuoti veikėjai (NPC). Pagrindinis žaidimo aspektas yra išgyventi plėšikaujant, buriantis į klanus bei statantis bazes. Bandymas likti vienam ženkliai sumažina išgyvenimo šansus. 

Pačioje pradžioje siekta žaidimą padaryti populiaraus „ARMA 2“ skirto modo „DayZ“ klonu, pridedant daiktų gamybos elementų, kokius turi „Minecraft“. Nors daiktų gamyba pradžioje yra kiek apribota, vėliau prasiplečia, vis atrandant ir išgaunant naujus dalykus. Dar vienas teigiamas žaidimo aspektas yra modifikacijų palaikymas, kurių galima įrašyti į savo serverį kaip papildomą turinį, praplečiant žaidimą.

## Išnašos
2022 m. pasaulio orientavimosi sporto slidėmis čempionatas

**2022 m. pasaulio orientavimosi sporto slidėmis čempionatas** – Tarptautinės orientavimosi sporto federacijos organizuotas geriausių pasaulio orientavimosi sporto slidėmis atletų čempionatas, kuris vyko kovo 15 d. – 19 d. Suomijoje.

Reaguojant į 2022 m. Rusijos invazija į Ukrainą, čempionate neleista startuoti atletams iš Rusijos ir Baltarusijos.

## Medalininkai
### Vyrai

### Moterys

### Mišrios rungtys

## Medalių lentelė

## Dalyvaujančios šalys

*  (2)
*  (2)
*  (8)
*  (8)
*  (16)
*  (1)
*  (4)
*  (4)
*  (7)
*  (4)
*  (4)
*  (16)
*  (1)
*  (15)
*  (12)
*  (2)

## Lietuvos komanda

;Individualios rungtys

;Estafetės

## Šaltiniai

## Nuorodos
* Oficiali svetainė
2022 m. pasaulio dailiojo čiuožimo čempionatas

**2022 m. pasaulio dailiojo čiuožimo čempionatas** – Tarptautinės čiuožimo federacijos organizuojamas geriausių pasaulio dailiojo čiuožimo atletų čempionatas, kuris vyko kovo 21 d. – kovo 27 d. Prancūzijoje.

Reaguojant į 2022 m. Rusijos invazija į Ukrainą, čempionate neleista startuoti atletams iš Rusijos ir Baltarusijos.

## Medalių lentelė

## Medalininkai

## Lietuvos komanda
Lietuvai čempionate atstovavo du sportininkai.

## Šaltiniai

## Nuorodos
* Oficiali svetainė
.re

**.re** –  interneto šalies kodo aukščiausio lygio domenas (ccTLD) Reunjono (Prancūzija) interneto domenų vardų sistemoje. Jį administruoja AFNIC. Įsigaliojo nuo 1997 m. Domenas apima visus asmenis ir organizacijas, registruotus „Association française pour le nommage Internet en coopération“ (AFNIC).

## Antrojo lygio domenai

* .asso.re: asociacijos;
* .nom.re: pavardės;
* .com.re: komercinės organizacijos (neribota registracija).

## Taip pat skaitykite

* .fr
* ISO 3166-1
* ISO 3166-2

## Šaltiniai
Onuškio dvaras (Trakai)

**Onuškio dvaras** – buvęs dvaras Onuškyje (Trakų rajone), buvusio Skundonių kaimo žemėse.

## Istorija
1511 m. minimas Onuškio dvaras (manoma, įkurtas dar XV a. pabaigoje ar XVI a. pradžioje buvusio Skundonių kaimo žemėse). Jam priklausė Taučionių, Vanagų, Niūronių, Bičiūnų ir kiti kaimai. Kuriantis dvarui, aplinkiniai miškai pateko jo žinion.

1511 m. gegužės 20 d. Žygimanto Senojo dovanojimo aktu arklininkui Jokūbui Kuncevičiui suteikta teisė valdyti Onuškio dvarą Trakų vaivadijoje.

1524 m. Lietuvos didysis kunigaikštis Žygimantas Senasis suteikė jo savininkui J.Kuncevičiui privilegiją steigti Onuškio miestelį.

1511 m. istoriniuose šaltiniuose minima, kad Onuškio dvaras dovanojimu aktu atitenka LDK pareigūnui J.Kuncevičiui. Priešingai R.Šalūgos teiginiui, Onuškio dvaras buvo įkurtas ne savavališkai, o teisėtai įsigytas Kuncevičių. Miesto gyvenviečių tinklo tyrėjai mano, jog Onuškio gyvenvietės įkūrimą lėlė ūkiniai interesai, nes prie XV-XVI a. pradžioje įsteigtų dvarų įsikūrė gyvenvietės, nieko bendro neturinčios su šalies gynyba. Tad Onuškio gyvenvietė įsikūrė bent XV a. pabaigoje, o dvaras dar anksčiau.

1559 m. Barborai Buncevičiūtei ištekėjus už Mykolo Naruševičiaus, Onuškis perėjo pastarajam, nors buvo surašytas dokumentas, kad 1559 m. jis Onuškio dvarą nusipirko.

1559 m. dvarą nusipirko Mikalojus Naruševičius. Už jo lėšas 1567-1568 m. buvo pastatyta antroji Onuškio bažnyčia. Mikalojus Naruševičius ėjo aukštas pareigas kunigaikščio dvare. Jis buvo LDK žemės iždininkas ir raštininkas sekretorius. Iždininkas buvo artimiausias paiždininkio padėjėjas. Jis priimdavo ir išduodavo pinigines lėšas. Raštininkai kunigaikščio rūmuose buvo žemesnio rango urėdininkai. Už tarnybą gaudavo žemės, atlyginimą pinigais. Svarbiausi iš raštininkų buvo sekretoriai. Kunigaikštis, Ponų taryba arba kancleris sekretoriams pavesdavo tvarkyti svarbiausius valstybinius raštus. Raštininko parašas ant dokumento rodė, jog rašto (akto) turinys tikras.

Dvaro centre Onuškyje 1670 m. buvo tik 14 kiemų. 1722 m. - 36 šeimos.

Po 1863 m. sukilimo Onuškio dvaras buvo Rusijos valdžios konfiskuotas ir padovanotas grafui Aleksiejui Olsufjevui, kuris buvo Rusijos valstybės tarybos narys ir Rusijos sužeistųjų komisijos narys.

Svarbiausių biografinių žinių apie didikus, valdžiusius Onuškio dvarą, yra lenkų istorikų tęstiniame leidinyje „Polski Słownik Biograficzny“.

## Išnašos

## Nuorodos
.ro

**.ro** – interneto šalies kodo aukščiausio lygio domenas (ccTLD) Rumunijos interneto domenų vardų sistemoje. Jį administruoja National Institute for R&D in Informatics. Įsigaliojo nuo 1993 m.  2007 m. jau buvo 250 000 .ro domenų, o 2009 m. – 430 000.

## Antrojo lygio domenai

* .arts.ro
* .com.ro
* .firm.ro
* .info.ro
* .nom.ro
* .nt.ro
* .org.ro
* .rec.ro
* .store.ro
* .tm.ro
* .www.ro

## Šaltiniai
Mertvovodas

**Mertvovodas** () – upė Ukrainoje, Mykolajivo srityje; kairysis Pietinio Bugo intakas. Ilgis siekia 114 km, baseino plotas – 1774 km². Prie Pietinio Bugo ir Mertvovodo santakos įsikūręs Voznesenskas.

Žemupyje vagos plotis siekia iki 20 m. Upės mityba mišri, tačiau vyrauja sniego tirpsmo vanduo. Užšąla gruodžio pabaigoje, o atitirpsta kovo pradžioje.

Pagrindiniai intakai – Komyšuvata ir Garbuzynka (dešinieji), iš viso esama daugiau nei 140 intakų.

## Išnašos
.qa

**.qa** – interneto šalies kodo aukščiausio lygio domenas (ccTLD) Kataro interneto domenų vardų sistemoje. Jį administruoja Qatar Telcom, tačiau domeno registraciją teikia Internet Qatar*.* Įsigaliojo nuo 1996 m.

## Antrojo lygio domenai

* .com.qa — komercinės organizacijos
* .edu.qa — universitetai
* .sch.qa — mokyklos
* .gov.qa — valstybinės institucijos
* .mil.qa — Kataro ginkluotosios pajėgos
* .net.qa — viešųjų ryšių tinklų teikėjai
* .org.qa — ne pelno organizacijos

## Šaltiniai
Mana (Prancūzijos Gviana)

**Mana** () – upė Pietų Amerikoje, Prancūzijos Gvianoje. Prasideda keliais upeliais Gvianos plokščiakalnyje (Centriniame Gvianos masyve), į šiaurės vakarus nuo Saulio gyvenvietės. Teka į šiaurę. Įteka į Atlanto vandenyną netoli Avala Jalimapo kaimo, tuoj į rytus nuo Maroni žiočių.

Didžiausias intakas – Akaruanis (kairysis).

Manos baseine – gausūs aukso telkiniai (Aukso Kalno (*Montagne d’or*) kasykla). Šalia upės žiočių įsikūrusi Manos gyvenvietė.

## Šaltiniai
.in

**.in** – interneto šalies kodo aukščiausio lygio domenas (ccTLD) Indijos interneto domenų vardų sistemoje. Jį administruoja INRegistry. Įsigaliojo 1989 m.

## Antrojo lygio domenai

* 
* 
* 
* 
* 
* 
* 
* 

* 
* 
* 
* 
* 
* 

## IDN domenai

*  (Bengalų kalba)
*  (Gurmukhī)
*  (Gudžaratų kalba)
*  (Tamilų kalba)
*  (Telugų kalba)
*  (Urdu)

## Šaltiniai
.ac

**.ac** () – interneto šalies kodo aukščiausio lygio domenas (ccTLD) Dangun Žengimo salos (Jungtinė Karalystė) interneto domenų vardų sistemoje. Įsigaliojo nuo 1997 m.

## Antrojo lygio domenai

* .org.ac – ne pelno organizacijos
* .gov.ac – valstybinės institucijos

## Šaltiniai
.ad

**.ad** –  interneto šalies kodo aukščiausio lygio domenas (ccTLD) Andoros interneto domenų vardų sistemoje. Įsigaliojo nuo 1996 m. 2008 m. jau buvo 1 300 000 .ad domenų.

## Antrojo lygio domenai

* .fam.ad – šeimos, asmenys

## Šaltiniai
Kauno senasis uostas

**Kauno senasis uostas** – uostas, buvęs Kauno senamiestyje, dešiniajame Nemuno krante prie Neries žiočių (Kauno santakos), šalia Aleksoto tilto ties Vytauto bažnyčia.

## Istorija

Žinomas nuo XV a. LDK laikų, buvo pagrindinis Kauno miesto uostas. Prie Vytauto bažnyčios buvo muitinė, pakrantėje yra aptinkama prekybinė keramika. Ties uostu Nemuno krantinė buvo sutvirtinta mediniais poliais, o jos pakraščiu ėjo akmenimis grįsta gatvė. Nemuno vagos ypatybės ties Kauno senamiesčiu netoli santakos leido šioje vietoje keisti laivų judėjimo kryptį, didesnieji laivai tik nuo Kauno galėjo plaukti žemyn.

O. Magnusas 1539 m. Nemuno ir Neries santaką iliustravo trijų laivų, pakrautų prekių, piešiniais. Apie 1600 m. daryta T. Makovskio graviūra vaizduoja Kauną, kurio prieigose uostas lankomas įvairių laivų. Uostas veikė iki XX a. vidurio, tačiau po II pasaulinio karo sunyko.

## Šaltiniai
.ae

**.ae** –  interneto šalies kodo aukščiausio lygio domenas (ccTLD) JAE interneto domenų vardų sistemoje. Jį administruoja .aeDA . Įsigaliojo nuo 1992 m.

## Antrojo lygio domenai

* **.co.ae** – kompanijos;
* **.net.ae** – viešųjų ryšių tinklų teikėjai;
* **.gov.ae** – valstybinės institucijos;
* **.ac.ae** – akademinis ir mokslinių tyrimų tinklas;
* **.sch.ae** – mokyklos;
* **.org.ae** – ne pelno organizacijos;
* **.mil.ae** – JAE ginkluotosios pajėgos;

## Šaltiniai
Tereza Romanovskaja

**Tereza Romanovskaja** (g. 2003 m. gruodžio 17 d.) – Lietuvos futbolininkė. Atstovavo Lietuvos jaunimo rinktinėms, kviečiama į nacionalinę moterų futbolo rinktinę. Atstovauja ir Lietuvos futsalo rinktinei. Gynybinio plano žaidėja, galinti rungtyniauti saugės, gynėjos pozicijose.

## Karjera
Iš Zarasų krašto (Turmanto) kilusi futbolininkė persikėlė į Panevėžį 2018 m., kur mokėsi futbolo paslapčių Panevėžio Raimundo Sargūno sporto gimnazijoje. Treniravosi pas garsų Lietuvos futbolo specialistą Virginijų Liubšį.

Žaidėją į kvietėsi Šiaulių ir Vilniaus moterų futbolo klubai, bet Tereza Romanovskaja pasirinko Kauną. Atstovavo Kauno Žalgiriui moterų A lygoje (nuo 2019 m. antros pusės) ir LMFA I lygoje dalyvavusioms panevėžietėms.

2019 m. sezone MFK Kauno Žalgiris Lietuvos moterų futbolo A lygoje iškovojo sidabro medalius, o panevėžietės Lietuvos moterų futbolo asociacijos I lygoje taip pat liko antroje vietoje ir tenkinosi sidabro medaliais.

2020 m. sezone MFK Kauno Žalgiris Lietuvos moterų futbolo A lygoje iškovojo 3-iąją vietą, o panevėžietės Lietuvos moterų futbolo asociacijos I lygoje 5-ąją vietą. 

### FC Gintra
Nuo 2021 m. rungtyniavo Šiaulių „Gintroje“. Žaidė moterų A lygoje. Atstovavo ir Šiaulių Futbolo akademijos ekipai.

„Gintros” sudėtyje 2022 m. įvyko milžiniškos permainos: iš 2021 m. sezono liko tik trys futbolininkės – Tereza Romanovskaja, Aušrinė Bikutė ir Trudi Carter. Pagrindinę „Gintros“ komandą papildė būrys legionierių ir merginų iš jaunimo ekipos. Nepaisant šių pokyčių FC Gintra iškovojo LMFA Žiemos taurę.

2025 m. lapkričio 19 d. oficialiai paskelbta, kad futbolininkė pratęsė sutartį ir toliau atstovaus „Gintros“ klubui.

## Pasiekimai

;  **su [[FC Gintra]]:**
: **Čempionė:** 2021, 2022, 2023, 2024, 2025
: Žiemos taurės turnyro nugalėtoja: 2022 m.
* **Baltijos moterų futbolo lygos nugalėtoja**: 2023 m.

; su MFK Kauno Žalgiris
: antroji vieta: 2019 m.
: trečia vieta: 2020 m.

; su FA FK Panevėžys
: LMFA I lyga: 2019 m. antroji vieta.

;asmeniniai
* 2020 m. Panevėžio Raimundo Sargūno sporto gimnazija išrinko dvylikos sporto šakų geriausius sportininkus. Geriausia futbolininke buvo pripažinta Tereza Romanovskaja.
* Geriausia jaunoji futbolininkė.

;rekordai
* 2021 m. balandžio 16 d. LMFA I lyga rungtynėse prieš Joniškio „Saned“ pasižymėjo pelnydama net šešis įvarčius.

## Rinktinės
; WU-17 rinktinė
: 2019 m. pakviesta į WU-17 rinktinę. Žaidė UEFA WU-17 atrankos turnyre.

; WU-19 rinktinė
: 2021 m. pakviesta į WU-19 rinktinę. Žaidė UEFA WU-19 atrankos turnyre.

; Nacionalinė rinktinė
: 2021 m. susilaukė kvietimo į nacionalinę rinktinę.
: 2022 m. vasario 16 d. žaidė draugiškose rungynėse prieš Uzbekistaną. Varžovės nugalėjo rezultatu 1:0.
: 2022 m. vasario 19 d. žaidė draugiškose rungtynėse prieš Bulgarijos rinktinę. O lietuvės nugalėjo varžoves rezultatu 3:2.
: 2022 m. vasario 22 d. žaidė draugiškose rungtynėse prieš Latvijos rinktinę. Varžovės nugalėjo rezultatu 1:0.

## Išnašos

## Nuorodos
* SOCCERWAY
* FLASHSCORE
* lietuvosfutbolas.lt
* UEFA svetainė
* Globalsportsarchive
* fkgintra.lt svetainė
* zalgiris.lt svetainė
Samė (Verknė)

**Samė** – upė pietų Lietuvoje, Trakų rajone; Verknės kairysis intakas.

Išteka iš Onuškio ežero, šiauriau Onuškio miestelio, teka į šiaurės vakarus. Įteka Verknėn 46,2 km nuo jos žiočių, ties Žilinčiškėmis.

Intakas: Mačiula (kairysis).

Svarbesnės gyvenvietės prie Samės: Onuškis, Rieznyčios vienkiemis, Vaickūniškės, Pasamavio kaimas, Saviškių kaimas.

## Šaltiniai
Samė (Vilkokšnis)

**Samė** – upė pietų Lietuvoje, Trakų rajono savivaldybėje. Upelis teka iš Samio ežero, per Grendavės kaimą į Vilkokšnio ežerą (Verknės baseinas).

Svarbesnės gyvenvietės prie Samės: Grendavė.

## Šaltiniai

## Nuorodos
Ukrainos miestas-didvyris

**Ukrainos miestas-didvyris** () – Ukrainos garbės vardas, skiriamas Ukrainos Prezidento savo šalies miestams už žymų didvyriškumą 2022 m. Rusijos invazijos į Ukrainą metu. 2022 m. kovo 6 d. miesto-didvyrio vardas suteiktas Charkovui, Chersonui, Černigovui, Hostomeliui, Mariupoliui ir Volnovachai, kovo 24 d. – Bučai, Irpinei, Mykolajivui ir Ochtyrkai.

Garbės vardas įsteigtas 2022 m. kovo 6 d. Ukrainos Prezidento V. Zelenskio įsaku pagal analogiją su sovietmečiu 4 Ukrainos miestams – Kerčei, Kijevui, Odesai ir Sevastopoliui – suteiktais Tarybų Sąjungos miesto-didvyrio vardais už didvyriškumą Antrojo pasaulinio karo metu.

## Susiję straipsniai
* Ukrainos didvyris

## Šaltiniai
Ikva

**Ikva** () – upė Ukrainoje, Chmelnickio srityje; kairysis Pietinio Bugo intakas. Ilgis siekia 56 km, baseino plotas – 514 km².

Ikvos vagos plotis siekia nuo 1–2 iki 7–8 m, gylis 0,5–1,5 m. Vietomis upės vaga ištiesinta. Mityba pagrįsta sniego tirpsmo ir lietaus vandeniu. Užšąla gruodžio pradžioje, o atitirpsta kovo pradžioje.

## Išnašos
Japonų prokalbė

**Japonų prokalbė** arba **japonų–riūkiūiečių prokalbė** – rekonstruota kalba, iš kurios išsivystė dabartinės japonų ir riūkiūiečių kalbos. Prokalbė rekonstruota pasitelkus senosios japonų kalbos vidinę rekonstrukciją ir senajai japonų kalbai (įskaitant rytinį dialektą) bei riūkiūiečių kalboms pritaikius lyginamąjį metodą. Prie rekonstrukcijos žymiausiai prisidėjo kalbininkai Samuelis Martinas ir Širas Hatoris.

Manoma, kad japonų kalbos į Japonijos salyną atkeliavo per šiaurinę Kiūšiū iš Korėjos pusiasalio, kai iš ten atsikėlė ryžių auginimu užsiimančios Jajoi kultūros gentys 700–300 m. pr. m. e., dėl ko buvo išstumtos iki tol egzistavusios vietinės kalbos.

## Pavyzdžiai
Žemiau pateikiami rekonstruoti skaitvardžiai nuo 1 iki 10 japonų prokalbe ir iš jos kilusiose kalbose:

Labai tikėtina, kad skaitvardžiai '2', '6' ir '8' japonų prokalbėje sudaryti iš atitinkamai '1', '3' ir '4' skaitvardžių balsių alteracijos.

## Šaltiniai

## Literatūra
* 
* 
* 
* 
* 
* 
* 
* 
* 
*
Tokma

**Tokma** () – kaimas Rusijos rytuose, Irkutsko srityje, prie Nepos, 176 km į pietvakarius nuo Nepos kaimo ir 357 km nuo Erbogačiono kaimo. 1989 metais tapo TSRS geografiniu centru. 

## Gyventojai

## Šaltiniai
Aleksiejus Olsufjevas (1831)

**Aleksiejus Olsufjevas** (1831–1915 m.) – grafas, rusų generolas, filologas.

## Biografija
Olsufjevas buvo žymus caro armijos kariškis. Turėjo kavalerijos generolo leitenanto laipsnį. Jo žmona buvo italė katalikė.

Po 1863 m. sukilimo Onuškio dvaras (Trakų rajone) buvo Rusijos valdžios konfiskuotas ir padovanotas grafui, kuris buvo Rusijos valstybės tarybos narys ir Rusijos sužeistųjų komisijos narys.

1890 m. Olsufjevai lankėsi Romoje. Buvo audiencijoje pas popiežių Leoną XIII. Tam įvykiui atminti Onuškio bažnyčiai atvežė sidabro kryželį su marmurine papėde. Jis ir dabar yra didžiajame altoriuje. Jo lotyniškas įrašas sako, jog šį kryželė savo ranka palaiminęs Leonas XIII.

1914 m. rugpjūčio 1 d., prasidėjus Pirmajam pasauliniui karui, iki tol Onuškyje gyvenęs A.Olsufjevas, 1915 m išvyko į Peterburgą (Rusija). Apylinkėse vykstant mūšiams, buvo sudeginti dvaro rūmai ir kai kurie kiti trobesiai; rūmai nebeatstatyti. Onuškio dvarą globoti paliko onuškiečiui, monopolio laikytojui Toščiakovui. Šis grafui pastatė miestelyje puikius namus.

## Šaltiniai
Aleksiejus Olsufjevas

* Aleksiejus Olsufjevas (1831) – grafas;
* Aleksiejus Olsufjevas (1895) – aviacijos mokyklos dėstytojas.
Matteo Vitaioli

**Matijus Vitajolis** arba **Matijus Džiampaolas Vitajolis** (*Matteo Giampaolo Vitaioli *; g. 1989 m. spalio 27 d.) – San Marino futbolininkas, puolėjas. Atstovavo San Marino nacionalinei rinktinei. Dirba grafikos dizaineriu.

Pateko į San Marino futbolo metraščius, kai 2015 m. rugsėjo 8 d. rungtynėse prieš Lietuvos rinktinę pelnė įvartį ir išlygino rezultatą. Rungtynės baigėsi lietuvių pergale rezultatu 2:1.

Tai buvo pirmasis San Marino įvartis išvykoje per 14 metų. Paskutinį kartą San Marinas svečiuose buvo įmušęs 2001 m. balandžio mėn., kuomet rungtynės vyko prieš Latvijos rinktinę svečiuose.

## Karjera
Nuo 2005 m. atstovavo gimtinės klubams, bei rungtyniavo Italijoje.

## Statistika
* 2022 m. kovo 26 d. buvo sužaidęs 71 rungtynes nacionalinėje komandoje ir pelnęs vieną įvartį (į Lietuvos vartus).

## Šaltiniai

## Nuorodos
* SOCCERWAY
* FLASHSCORE
* 11v11 svetainė
* zimbio svetainė
* eu-football.info
* Transfermarkt
* Globalsportsarchive
Gunų kalba

**Gunų kalba** (*gungbe*) – Nigerio–Kongo šeimos kalba, vartojama gunų tautybės žmonių (*ogu*), gyvenančių Vakarų Afrikoje: daugiausia pietvakarių Nigerijoje (Oguno, Lagoso valstijos) ir pietų Benine (daugiausia Uemės departamente, plačiai vartojama Porto Nove). Kalbančiųjų skaičius – apie 1,1 mln. žmonių.

Kalba priklauso rytų gbė kalbų šakai, neretai laikoma fonų kalbos tarme. Benine turi nacionalinės kalbos (drauge su daugeliu kitų vietinių kalbų) statusą.

Kalba užrašoma lotyniškais rašmenimis, tačiau skirtingose valstybėse ortografija skirtinga: Nigerijoje kalba užrašoma remiantis jorubų rašyba (t. y., naudojant diakritinius ženklus), o Benine – fonų (su raidėmis ɛ, ɔ). Bandyta sukurti vieningą rašybą.

## Šaltiniai
Herostratas

**Herostratas** () – graikas, kuris norėdamas išgarsėti 356 m. pr. m. e. Efese padegė vieną iš Septynių pasaulio stebuklų – Artemidės šventyklą. Už tokį nusikaltimą buvo nubaustas mirtimi, o jo vardą buvo uždrausta minėti, tačiau nepaisant to, senovės graikų istorikas ir oratorius Teopompas parašė apie jį keletą knygų, kurias po to dublikavo kiti istorikai. 

Pasak legendos, tą naktį, kai degė Artemidės šventykla, gimė Aleksandras Makedonietis.

## Šaltiniai
Karaliaučiaus Šv. Elžbietos bažnyčia

**Šv. Elžbietos bažnyčia** arba **Lietuvių bažnyčia** (*Litauische Kirche*) – liuteronų bažnyčia Karaliaučiaus Sakaimio (*Sackheim*) rajone.

## Istorija

Bažnyčia pirmą kartą paminėta 1420 m. kaip Sakaimio Šventosios Elžbietos ligoninės koplyčia, administruojama katalikų vienuolyno.

Lietuviška bažnyčia tapo jėzuitams pastebėjus konfliktą tarp lietuvių ir lenkų Steindamo Šv. Mikalojaus bažnyčioje (seniausioje Karaliaučiuje) ir liuteronų vadovybei suskubus pasiūlyti lietuviams protestantišką pasirinkimą. 1602 m. mirus Jonui Bretkūnui lenkai pradėjo dėti didesnes pastangas kontroliuoti bendrus maldos namus. Šv. Elžbietos bažnyčioje pamaldos lietuviškai buvo laikomos nuo 1603 m. iki 1807 m., kai dėl sumažėjusio lankytojų skaičiaus pastatas atiduotas kariuomenės reikmėms.

Šaltiniai teigia, kad skirtingai nuo kitų Karaliaučiaus bažnyčių, lietuviškoji buvo per daug neturtinga turėti savo mokyklą, nes dauguma lankytojų buvo darbininkai arba nepasiturintys.

## Išnašos

## Šaltiniai
* Gause, Fritz (1965). Die Geschichte der Stadt Königsberg. Band I: Von der Gründung der Stadt bis zum letzten Kurfürsten (in German). Köln: Böhlau Verlag. p. 571.
Tilžės Lietuvių bažnyčia

**Tilžės lietuvininkų bažnyčia** – liuteronų bažnyčia Tilžėje, pastatyta 1757 m. ir veikusi iki 1945 m. Ji aptarnavo tiek Tilžės, tiek dar 30 parapijų lietuvius abiejuose Nemuno krantuose. Ji taip pat buvo vadinama „kaimo bažnyčia“ (*Landkirche*), o Tilžės Vokiečių bažnyčia dar buvo vadinama „miesto bažnyčia“ (*Stadtkirche*).

Nugriauta 1951-52 m.

## Šaltiniai
Bakšala

**Bakšala** () – upė Ukrainoje, Mykolajivo srityje; dešinysis Pietinio Bugo intakas. Ilgis siekia 57 km, baseino plotas – 766 km².

Bakšalos ištakos yra netoliese Poltavkos gyvenvietės. Upės gylis siekia iki 2,2 m. Mityba daugiausia pagrįsta lietaus vandeniu. Užšąla gruodį, atitirpsta kovo pradžioje.

## Išnašos
Fernandel

**Fernandelis** (, gimė kaip *Fernand Joseph Désiré Contandin*; 1903 m. gegužės 8 d. Kari le Ruė – 1971 m. vasario 26 d. Paryžiuje) – italų ir prancūzų kino bei teatro aktorius ir dainininkas. Daugiausia vaidino teatro komedijose, taip pat vodeviliuose, operetėse, muzikiniuose teatruose.

## Biografija

Gimė netoli Marselio, išeivių iš Turino šeimoje. Vedė *Henriette Manse*, kuriai buvo toks dėmesingas, kad jos mama ėmė vadinti savo žentą *Fernand d’elle* („jos Fernanas“) – taip susiformavo aktoriaus slapyvardis. Didžiąją dalį gyvenimo pragyveno Provanse.

Pradėjo dirbti banke, bet netrukus perėjo į aktorystę. Aktoriaus karjerą pradėjo 1930 m. filme „Baltasis ir juodasis“, ypač išgarsėjo filme „Donas Kamilas“, kuriame vaidino Italijos kaimelio kunigą. Vėliau ėmė vaidintis ir amerikietiškuose Holivudo filmuose. 1956 m. suvaidino žymioje nuotykių komedijoje „Aplink pasaulį per 80 dienų“, 1958 m. – komedijoje „Atostogos Paryžiuje“. Taip pat vaidino kai kuriuose savo paties režisuotuose filmuose. Garsėjo labai plačia, dideliais dantimis šypsena.

Mirė nuo plaučių vėžio, palaidotas Paryžiuje, Pasi kapinėse.

## Šaltiniai
Marija Ivaškevičiūtė

**Marija Ivaškevičiūtė** (g. 1999 m. rugpjūčio 5 d. Šiauliuose) – lietuvių šiuolaikinio šokio šokėja, „Auksinio scenos kryžiaus“ laureatė.

## Biografija
Marija Ivaškevičiūtė gimė ir augo Šiauliuose. Vaikystėje šoko „showdance“ šokio klube „Flamingas“. Jame rengė solo numerius, duetus, dalyvavo šokio stovyklose, varžybose, čempionatuose, juose pelnė prizinių vietų. Nebelikus jos amžiaus merginų, „showdance“ šokio grupė išsiskirstė. Į šiuolaikinį šokį 9–10 metų amžiaus Mariją patraukė choreografė Rūta Butkus, Šiauliuose vedusi seminarą. Būdama 16 metų, 10 klasėje Marija įstojo į M. K. Čiurlionio menų mokyklą ir nuo to laiko gyveno Vilniuje.

2018 m. baigė Nacionalinę M. K. Čiurlionio menų mokyklą, modernaus (šiuolaikinio) šokio specialybę. Po to pradėjo dirbti Klaipėdoje, Šeiko šokio teatre. Sukūrė vaidmenų Lietuvos ir užsienio choreografų šokio spektakliuose (juos režisavo Agnija Šeiko, Vilma Pitrinaitė, Dalija Acin Thelander Murphy, Ugnė Dievaitė, Palle Granhoj, Daphnis Kokkinos ir kt.). Šoko įvairiuose festivaliuose, pasirodė ir užsienio šalyse (Vokietijoje, Norvegijoje, Ispanijoje, Maltoje).

## Vaidmenys
* „Pamirštos princesės“ (spektaklis vaikams), choreografė Inga Kuznecova
* Duetų spektaklis kartu su Agnija Šeiko „Nakties mirgėjimai“, choreografė Ugnė Dievaitė
* Šokio video „Šokis plius miestas“
* Šokio spektaklis „Klajojančios kopos“ (Šeiko šokio teatras)

## Apdovanojimai
* 2020 m. Auksinis scenos kryžius „Metų Šokėjos“ kategorijoje – už vaidmenį šokio spektaklyje „Klajojančios kopos“ (Šeiko šokio teatras)

## Šaltiniai
* https://www.lrt.lt/naujienos/kultura/12/1454261/sokeja-marija-ivaskeviciute-gal-juokiasi-kas-is-manes-tokiu-metu-gavau-apdovanojima
* http://dance.lt/new/2021/04/06/marija-ivaskeviciute-jaunimui-svarbu-suprasti-kad-sokejas-yra-tikra-profesija/
* https://seikodancecompany.com/komanda/sokejai/
Vladimiras Nazimovas

**Vladimiras Nazimovas** (; 1802 m. gruodžio 22 d. – 1874 m. vasario 23 d. Sankt Peterburge) – Rusijos valstybės veikėjas, Vilniaus generalgubernatorius (nuo 1855 m. iki 1863 m.). Infanterijos generolas.

## Biografija
Dvarininkų kilmės. 1818–1836 m. tarnavo leibgvardijos Preobražensko pulke. Dalyvavo Rusijos–Turkijos kare (1828–1829 m.) ir Varnos apgultyje. 1841 m. vadovavo tardymo komisijai, kuri tyrė Simoną Konarskį remiančios slaptos anticarinės organizacijos veiklą. Būdamas Vilniaus generalgubernatorius  palaikė 1815 m. Lenkijos konstitucijos ir Vilniaus universiteto atkūrimo idėjas. Palaikė Eustachijaus Tiškevičiaus iniciatyva sukurtą Vilniaus archeologijos komisiją. Iš pradžių vadovavo 1863–1864 m. sukilimo malšinimui. Buvo Rusijos imperijos valstybės tarybos narys. Mirė Sankt Peterburge. Palaidotas netoli Pskovo.

## Išnašos
2022 m. LFF taurė

**2022 m. LFF taurė** (pagal generalinį rėmėją ***Hegelmann LFF taurė***) – 77-asis Lietuvos futbolo taurės turnyras. Taurę laimėjo Vilniaus „Žalgiris“.

## Formatas

Varžybos vyko 6 etapais, visuose etapuose poros žaidė po vienerias rungtynes. Žemesniame divizione žaidžianti komanda turėdavo namų pranašumą; jeigu poroje būdavo dvi tos pačios lygos komandos – namuose žaisdavo ta, kuri burtuose buvo ištraukta pirmoji. 44 komandos žaidė atrankiniame etape, nuo šešioliktfinalio įsitraukė visos komandos.

## Komandos

Komandų registracija vyko iki 2022 m. balandžio 8 d. Šių metų turnyre viso dalyvavo 54 komandos. Privalomi 32 dalyviai – 10 A lygos, 11 I lygos ir 11 II lygos komandų. Sumažėjus COVID-19 pandemijos apribojimams, po dvejų metų pertraukos vėl pakviestos žemesnių lygų komandos, tad norą dalyvauti turnyre taip pat išreiškė 17 III lygos ir 5 SFL dalyviai. Dublerių komandos taurės varžybose nedalyvavo. A lygos komandos turnyre žaidė nuo II etapo.

## Rezultatai
### I etapas (1/32 finalo)

Šiame etape dalyvavo visų lygų išskyrus A lygą komandos. Čia 44 komandos buvo burtų keliu buvo paskirstytos į 22 poras.

----

----

----

----

----

----

----

----

----

----

----

----

----

----

----

----

----

----

----

----

----

----

----

### II etapas (šešioliktfinalis)

Į šį etapą pateko I etapo 22 nugalėtojos (9 I lygos, 6 II lygos, 6 III lygos ir 1 SFL komanda), o prie jų prisijungė A lygos visos 10 komandų.

----

----

----

----

----

----

----

----

----

----

----

----

----

----

----

----

----

### III etapas (aštuntfinalis)

Į šį etapą vietas iškovojo 8 A lygos, 4 I lygos, 2 II lygos, 1 III lygos ir 1 SFL komanda.

----

----

----

----

----

----

----

----

----

### IV etapas (ketvirtfinalis)

Etape žaidė 7 A lygos klubai ir I lygos atstovai („Marijampolė City“).

----

----

----

----

----

### V etapas (pusfinalis)
----

----

----

### Finalas

2022 m. spalio 16 d. Kauno S. Dariaus ir S. Girėno stadione įvyko finalo rungtynės. Tai buvo inauguracinės rungtynės šiame stadione po 4 metus trukusios rekonstrukcijos. „Žalgiris“ palaužė varžovus pratęsimo metu ir iškovojo LFF taurę.

### Vartininkai

Žemiau pateikiamas sąrašas vartininkų, kurie viso taurės turnyro metu bent vieneriose rungtynėse nepraleido įvarčių (pagal Lietuvosfutbolas.lt pateiktus protokolus):
* 4 rungtynės – Rodrigo Josviaki („Hegelmann”);
* 2 rungtynės – Rafael Broetto („Panevėžys”), Karolis Čirba („Transinvest”), Ignas Driomovas („Panevėžys”) ,Ernestas Grudys („Neptūnas”), Tomas Švedkauskas („Sūduva”);
* 1 rungtynės – Rokas Bagdonavičius („Be1 NFA”), Arijus Bražinskas („Kauno Žalgiris”), Ernest Černiavskij (BFA), Tomislav Duka („Žalgiris”), Airidas Jocas („Venta”), Arnoldas Kaupys („Atmosfera”), Deividas Kavaliūnas („Ukmergė”), Vladislav Korovin („Viltis”), Orest Kostik („Jonava”), Darius Kublickas („Ekranas”), Martynas Matijoška („Dainava”), Deividas Mikelionis („Kauno Žalgiris”), Tomaš Novoslavskij („Granitas”), Said Abou Osman (Klaipėdos FM).

## Šaltiniai

## Nuorodos
* Hegelmann LFF taurė 2022 (Lietuvosfutbolas.lt)
* LFF Taurė 2022 (Rsssf.org)
* Lithuanian Cup 2022 (Flashscore.com)
* LFF tauré 2022 (Foot.dk)